tomron87/hebrew-wikipedia-sentences-corpus huggingface dataset:
אם התינוק עדיין לא יולד, יש לנקוט בצעדים לייצוב האישה וליילד אותה במהירות.
זה צריך להעשות גם אם התינוק אינו בשל, מכיוון שהמצב האקלמפטי אינו בטוח עבור התינוק והאם.
כיוון שרעלת הריון היא ביטוי של סוג של אי תפקוד רב איברים לא זיהומיות או כשל, יש להעריך איברים אחרים (כבד, כליות, ריאות, מערכת לב וכלי דם ומערכת הקרישה) לקראת הלידה (לרוב ניתוח קיסרי), אלא אם כן האישה כבר בלידה מתקדמת.
הרדמה אזורית לניתוח קיסרי היא התווית נגד כאשר התפתחה קרישה.
אין ראיות מספיקות כדי לתמוך בשיטת לידה מסוימת עבור נשים עם אקלמפסיה.
לכן, שיטת הלידה הנבחרת היא החלטה אישית.
ניטור המודינמי פולשני עשוי להיבחר אצל אישה אקלמפטית בסיכון או עם מחלת לב, מחלת כליות, יתר לחץ דם עקשן, בצקת ריאות ותפוקת שתן ירודה.
שם העצם היווני , 'eklampsía', מציין "פרץ אור"; באופן מטפורי, בהקשר זה, "התרחשות פתאומית".
המונח הלטיני החדש הופיע לראשונה במסכתו של יוהנס ורנדאוס משנת 1620 על גינקולוגיה Tractatus de affectibus Renum et Vesicae.
המונח ' רעלת הריון ' אינו מומלץ עוד: רעלני השליה אינם הגורם להתרחשויות של רעלת הריון, כפי שהאמינו בעבר.
ב - Downton Abbey, סדרת טלוויזיה דרמה היסטורית, הדמות ליידי סיביל מתה (בסדרה 3, פרק 5) מאקלמפסיה זמן קצר לאחר לידת הילד.
ב - Call the Midwife, סדרת טלוויזיה דרמה רפואית המתרחשת בלונדון בשנות ה-50 וה-60, הדמות (בסדרה 1, פרק 4) בשם מרגרט ג'ונס מוכה ברעלת הריון ובסופו של דבר עוברת ממצב של תרדמת למוות.
המונח "טוקסמיה" שימש גם למצב, בדיאלוג.
ב - House MD, סדרת טלוויזיה דרמה רפואית המתרחשת בארצות הברית, ד"ר קאדי, מנהלת בית החולים, מאמצת תינוקת שאמה המתבגרת מתה מרעלת הריון ולא היו לה דמויות הוריות אחרות זמינות.
בסרט "ילד טיפת הלימון", סרט משנת 1934, מתה אשתו של הדמות הראשית מאקלמפסיה זמן קצר לאחר שילדה ילד.
אקנתוכרונולוגיה היא חקר קוצי קקטוס או קוצי חלבלוב (אופורביה) הגדלים בשלבים עוקבים בזמן.
מאפיינים פיזיקליים, מורפולוגיים וכימיים שלהם, ומידע על הסדר היחסי או הגיל של הקוצים, משמשים לחקר האקלים או הפיזיולוגיה של הצמח בעבר.
לדוגמה, קוצי קקטוס עומדים, עמודיים, צומחים מקודקוד הצמח.
לאחר מספר שבועות הקוצים מפסיקים לגדול ועוברים לצד הגבעול.
הקוצים הישנים נשארים במקומם במשך עשרות שנים וקוצים חדשים נוצרים בפסגה הגדלה ללא הרף.
התוצאה היא שלאורך כל "צלע" חיצונית של הקקטוס יש סדרה של קוצים שמסודרים לפי סדר גדילתם: הקוצים העתיקים ביותר נמצאים בתחתית והקוצים הצעירים ביותר נמצאים בחלק העליון.
ניתן לתארך את הקוצים הללו באמצעות עלייה פתאומית בריכוז של פחמן-14 (שנקראת Bomb pulse או Bomb spike).
איזוטופים של פחמן (פחמן-13) וחמצן (חמצן-18) העשויים לסייע בהסקת מסקנות לגבי האקלים בעבר, למשל משקעים או טמפרטורה, צמיחת הגזע או פיזיולוגיה של הצמח, כמו תהליכי פוטוסינתזה.
לחלופין, ניתן להשתמש ברוחב של פסים רוחביים קטנים, רצועות בעמוד השדרה כדי להסיק מידע ברזולוציה של תיארוך יומי לגבי כיסוי עננים או פוריות צמחים.
רצועות שעווה קבועות בצידי קקטוס קוסטה ריקה (Lemaireocereus aragonii) מצביעים על צמיחה שנתית וניתן להשתמש בהם ככרונומטרים (מלשון "כרונומטריה", מדידת זמן) זמניים.
תת-דיסציפלינה זו של פלאוקלימטולוגיה ואקופיזיולוגיה היא חדשה יחסית.
אקנטוכרונולוגיה קשורה קשר הדוק לדנדרוכרונולוגיה, דנדרוקלימטולוגיה וגיאוכימיה באמצעות איזוטופים, ושואלת רבות מהשיטות והטכניקות מתת-הדיסציפלינות הללו של מדעי כדור הארץ.
היא גם שואבת רבות מתחום האקופיזיולוגיה, ענף בביולוגיה, כדי לייחס מאפייני שדרה או קוצים למשתנים סביבתיים או פיזיולוגיים מסוימים.
המאמר הראשון שעבר ביקורת עמיתים שהציג והסביר סדרת שדרה שנבחנה באמצעות תיארוך איזוטופים נכתב ב-2007 ועסק בקקטוס סגווארו בטוסון, אריזונה.
מאמר זה ומאמרים אחרים מראים שסדרות זמן של פחמן-14 ואיזוטופ שמקורם בשדרה יכולות לשמש למחקרים דמוגרפיים או פלאו-אקלימיים.
אֶקְנַאט סַמְבַּאגִ'י שִׁינְדֶה (במראטהית: एकनाथ शिंदे; נולד ב-9 בפברואר 1964) הוא פוליטיקאי הודי המכהן כסגן ראש השרים של מהאראשטרה מטעם השיוו סנה מדצמבר 2024. כיהן כראש השרים במדינה מיוני 2022.
אקנאט שינדה נולד ב-9 בפברואר 1965 בטאנה שבמהאראשטרה.
בנובמבר 2020 קיבל תואר ראשון באומנות ממכללת ישוונטרו בלוונטרו צ'אוואן.
שינדה היה נהג בטאנה, שם נבחר למועצת העיר מטעם השיוו סנה.
ב-2004 נבחר לראשונה ל, אליה נבחר במשך ארבע מערכות בחירות רצופות - 2009, 2014 ו-2019. הוא שימש גם כראש האופוזיציה באספה לתקופה קצרה ב-2014, כשהקואליציה בין השיוו סנה למפלגת העם ההודית התפרקה.
לאחר הבחירות לאספה ב-2019 נוצר משבר פוליטי בין מפלגת העם ההודית לשיוו סנה, שהשיוו סנה דורשת לקבל רוטציה במשרת ראש השרים, בעוד מפלגת העם ההודית מתנגדת לדרישה.
בסופו של דבר הקימה השיוו סנה ממשלה בתמיכת הקונגרס הלאומי ההודי ומפלגת הקונגרס הלאומית בראשות .
שינדה שימש כשר לפיתוח עירוני ועבודות ציבוריות.
ביוני 2022 פרש שינדה מהממשלה יחד עם מרבית חברי השיוו סנה, והקים קואליציה חילופית בתמיכת מפלגת העם ההודית.
ב-30 ביולי 2022 הוא הושבע לראש השרים של מהאראשטרה.
ההחלטה גרמה לפיצול בשיוו סנה בין תומכי שינדה לתומכי טהקרי, וועדת הבחירות של הודו קיבלה בפברואר 2023 את טענתו של שינדה לייצוג המפלגה בעקבות תמית רוב המחוקקים מטעם המפלגה בו, וקבעה כי הפלג בראשותו זכאי להשתמש בסמלי המפלגה.
בבחירות לאספה המחוקקת של מהאראשטרה בנובמבר 2024 קיבלה מפלגתו של שינדרה 57 מושבים.
שינדה מונה לסגן ראש השרים כאשר דוונדרה פדנביס ממפלגת העם ההודית מתמנה לראש השרים.
בנו של שינדה, , הוא חבר בלוק סבהה מ-2014.
אקמק, (מילה טורקית, שמשמעותה היא לחם) הוא סיפור ידוע של אשר ברש על תקופת שלהי השלטון העות'מאני בארץ ישראל.
הסיפור נלמד בישראל בבתי הספר במשך הרבה שנים והפך במידה מסוימת לסמל לתקופה.
הסיפור נארג סביב מפגש של המספר עם חייל עות'מאני בתקופת התפוררות הצבא העות'מאני בארץ ישראל וכיבושה על ידי הצבא הבריטי.
המספר, שהוגלה מביתו על ידי השלטון העות'מאני, מתגורר בחיפה ולביתו השכור מזדמן החייל, שמראהו מעיד על מצבו הרע.
נוצרת אינטראקציה קצרה בין החייל ובין ילדי המספר והחייל מבקש "אקמק", מקבל פרוסת לחם ועוזב.
אקמל ולדימירוביץ' מוזגובוי (באוזבקית: Akmal Vladimirovich Mozgovoy; נולד ב-2 באפריל 1999 בקרשי שבאוזבקיסטן) הוא כדורגלן אוזבקי המשחק בעמדת הקשר בקבוצת בניאס מליגת העל של איחוד האמירויות הערביות ובנבחרת אוזבקיסטן.
מוזגובוי גדל במחלקת הנוער של נסאף, ובשנת 2018 החל לשחק בקבוצה הבוגרת של המועדון במסגרת ליגת העל האוזבקית.
הוא ערך 163 הופעות ליגה במדי המועדון, בהן הבקיע 13 שערים, וזכה עם המועדון באליפות אוזבקיסטן ושלוש פעמים בהגביע האוזבקי.
בחודש יולי 2025 חתם על חוזה לשנתיים בבניאס מליגת העל של איחוד האמירויות הערביות.
ב-3 בספטמבר 2020 ערך מוזגובוי את הופעת הבכורה שלו בנבחרת אוזבקיסטן, בניצחון 1–2 על נבחרת טג'יקיסטן במשחק ידידות.
"האקס-מן" היא קבוצה בדיונית של גיבורי-על, המופיעה בחוברות הקומיקס ביקום מארוול קומיקס.
הופעתה הראשונה הייתה בחוברת The X-Men #1 מספטמבר 1963, והיא נוצרה על ידי הכותב סטן לי והמאייר ג'ק קירבי.
למרות שהסדרה בוטלה בתחילת שנות ה-70 של המאה ה-20 עקב היקף מכירות נמוך, היא זכתה להחייאה מחודשת עם פרסום החוברת Giant-Size X-Men במאי 1975, תחת כתיבתו של כריס קלרמונט.
מאז, סדרת החוברות הפכה לאחד הזיכיונות המזוהים והמצליחים ביותר של חברת מארוול קומיקס.
האקס-מן הופיעו במגוון רחב של חוברות ועיבודים למדיות נוספות כמו סדרות טלוויזיה, סדרת סרטי אקס-מן הקולנועיים ומשחקי וידאו.
"אקס-מן" הוא השם הכולל לקבוצת גיבורי-העל עצמה, לסדרת הקומיקס הראשית בכיכובה, או לזיכיון הנרחב יותר שכולל סדרות ספין אוף וסדרות סולו רבות כמו המוטאנטים החדשים, אקסקליבר, אקס פורס ואקס פקטור.
ביקום מארוול, מוטאנטים הם בני אדם שנולדו עם גנום האקס, שמעניק להם יכולות על-אנושיות ומתפרץ לראשונה בגיל ההתבגרות.
בגלל השוני שלהם מבני אדם רגילים, המוטאנטים נתונים לדעה קדומה ואפליה.
רבים מסיפורי האקס-מן מציגים ביקורת חברתית על גזענות, צדק חברתי ונושאים פוליטיים אחרים.
האקס-מן נלחמו במהלך השנים נגד יריבים רבים, ביניהם נבלים מוטאנטים, בני אדם גזעניים, נבלי-על, איומים מיסטיים, חייזרים ובינות מלאכותיות מרושעות.
במרבית גלגולי הקבוצה במהלך השנים, היא מונהגת בידי המייסד שלה, פרופסור צ'ארלס אקסבייר/פרופסור אקס, טלפת רב-עוצמה, שמנהל בית ספר לצעירים מחוננים באחוזה במחוז וסטצ'סטר שבניו יורק שמשמשת בחשאי כמפקדת האקס-מן.
סיפורי האקס-מן כוללים לרוב את מעורבותו של מגנטו, מוטאנט רב-עוצמה המסוגל לשלוט בשדות מגנטיים.
לפרופסור אקס ולמגנטו יש השקפות עולם ופילוסופיות מנוגדות לגבי היחסים בין בני אדם למוטאנטים: בשעה שפרופסור אקס פועל לכיוון שלום והבנה בין מוטאנטים לבני אדם, הרי שמגנטו רואה בבני האדם איום ומאמין בנקיטת גישה אגרסיבית יותר כלפיהם, אם כי מצא את עצמו לעיתים עובד במשותף עם האקס-מן.
בשנת 1963, עם הצלחתה של סדרת הקומיקס ארבעת המופלאים, היוצר והכותב סטן לי רצה ליצור קבוצת גיבורי-על נוספת.
שלא כמו דמויות קודמות שנוצרו וקיבלו את כוחותיהן באמצעים מדעיים - כמו ספיידרמן - לי מאס בכתיבת סיפורי מקור לכל גיבור וגיבור והחליט שהקבוצה החדשה תהיה מוטאנטית, גיבורים שנולדו עם כוחותיהם.
בראיון שנערך עם ג'ק קירבי בשנת 1987, הוא ציין:
לי שכתב את שם הכותר של החוברות מחדש אחרי שהעורך הראשי מרטין גודמן ביטל את השם הראשוני שניתן להם, "המוטאנטים", באומרו שהקוראים לא יבינו מה הם מוטאנטים.
בתוך יקום מארוול, האקס-מן נחשבים כמי שנקראו על שמו של פרופסור אקסבייר.
ההסבר המקורי הגיע מדברי אקסבייר בחוברת המקורית הראשונה, ש"מוטאנטים מחזיקים בכוח נוסף...
כוח שבני אדם רגילים לא מחזיקים, וזו הסיבה שאני קורא לתלמידיי אקס-מן, בגלל האקס-טרה כוח".
שנות ה-60 של המאה ה-20: ההרצה המקורית
חוברות האקס-מן הראשונות משנות ה-60 של המאה ה-20 הציגו את חברי הקבוצה המקורית של האקס-מן סייקלופס, ג'ין גריי, חיה, אייסמן ואנג'ל וכן את יריבם מגנטו ואחוות המוטאנטים הרשעים שלו, אשר כללה את מאסטרמיינד, קוויקסילבר, מכשפת השני וטואד.
סדרת החוברות התמקדה בתמה השגרתית של טוב נגד רע ומאוחר יותר כללה גם נושאים כמו דעה קדומה וגזענות - מוטיבים שחזרו על עצמם עם השנים.
הצד הרע שבסיפור הוצג דרך דמותו של מגנטו - דמות אנושית ומעוררת סימפתיה, אשר שרדה את מחנה הריכוז של הנאצים רק כדי לפתח שנאה כלפי האנושות.
מאמיניו העיקריים - קוויקסילבר ומכשפת השני - היו משבט הצוענים.
הכותב כריס קלרמונט, שהפך לכותב הוותיק והחשוב ביותר בתולדות הסדרה, כמו גם המאייר ג'ון ביירן, שהצטרפו בשנות ה-70, אחראים לכמה מסיפורי האקס-מן המפורסמים ביותר, ביניהם "סאגת הפניקס האפלה", "ימי עבר עתידי" ו"האל אוהב, האדם הורג", ששימש כבסיס של הסרט "אקס-מן 2".
בשנות ה-80 המשיכה סדרת האקס-מן לצבור פופולריות, שהובילה להפקתן של סדרות-בת מצליחות נוספות, דוגמת "המוטאנטים החדשים", "אלפא פלייט", "אקס-פקטור", "אקסקליבר" ובהמשך גם "אקס פורס".
לרוב, הופיעו בסדרות השונות קבוצות אקס-מן המורכבות מחברים שונים, דבר שאפשר יצירת סיפורי קרוס-אובר ייחודיים הנפרשים על פני מספר כותרים בו-זמנית, דוגמת "טבח המוטאנטים" או "נפילת המוטאנטים".
שנות ה-90 של המאה ה-20: הקבוצה הכחולה והזהובה
הפופולריות של סדרת חוברות האקס-מן צברה תאוצה בשנות ה-90 עם שידורה של "אקס-מן: סדרת האנימציה", והצטרפותם של כותבים כמו רוב לייפלד, פביאן ניצ'זה וסקוט לובדל.
קבוצת האקס-מן התפלגה לראשונה לשתי קבוצות - הקבוצה הכחולה והקבוצה הזהובה ודמויות חדשות הוצגו לתוך יקום האקס-מן כדוגמת קייבל, בישופ וגמביט.
העשור הראשון של המאה ה-21: תקופת מוריסון, בית אם וטרילוגיית המשיח
הרצתו של גרנט מוריסון מתחילת העשור הראשון של המאה ה-21 שינתה את מאזן הכוחות של הקבוצה והציגה ליקום אקס-מן מספר עלילות שנויות במחלוקת כמו "ה' עבור הכחדה", שבה נבלת-על בשם קסנדרה נובה משמידה את האי ג'נושה והורגת 16 מיליון מוטאנטים.
מוריסון גם שיקם את דמותה של אמה פרוסט, המלכה הלבנה לשעבר של מועדון הלפייר, וצירף את דמותה לאקס-מן.
בתחילת העשור הוצגה קבוצת "אולטימייט אקס-מן" כחלק מחותם "אולטימייט מארוול" החדש, ובהמשך החלה הרצתה של סדרת "אקס-מן החדשים", ובה הוצגו תלמידים חדשים רבים לתוך יקום האקס-מן.
יקום האקס-מן על כל סדרות הקומיקס שבו זכה לטלטלה גדולה במיני-סדרה "בית אם" והמשכיה, כאשר מרבית מהמוטאנטים הופשטו מכל כוחותיהם, וכך החל החיפוש אחר מושיע חדש בקרב המוטאנטים, כפי שסופר בסיפורים "תסביך משיח" ו"מלחמת המשיח" בכתיבתם של קרייג קייל וכריסטופר יוסט.
סיפורים אלה זכו להמשך בשם "הביאה השנייה".
במהלך תקופה זו פורסמו הסיפורים "אנו עומדים מופרדים", "הייעוד הגלוי", "אוטופיה", "אומת אקס" ו"נקרושה".
חברי האקס-מן גם השתתפו בסיפור "פלישה סודית".
העשור השני של המאה ה-21: פילוג, איום ערפילי הטריגן ותחייה מחודשת
העשור השני של המאה ה-21 הביא עמו שינויים מרחיקי לכת נוספים ביקום האקס-מן.
בשנת 2011, השלכות הסיפור "אקס-מן: פילוג" הביאו לסכסוך בין סייקלופס לבין וולברין על מנהיגות הקבוצה וכן לתוצאות מרחיקות לכת.
במהלך "הבריאה מחדש", וולברין הקים מחדש את בית הספר לצעירים מחוננים ע"ש ג'ין גריי על חורבות אחוזת אקס וכן הוביל קבוצה אקס-מן חדשה בסדרת החוברות "וולברין והאקס-מן".
בשנת 2012, סיפור הקרוס-אובר "אוונג'רס נגד אקס-מן" הביא לסיומן של עלילות "בית אם" ו"השמדה", כאשר האקס-מן נלחמו בקבוצת האוונג'רס על עתידו של גזע המוטאנטים.
בין היתר, גישתו של סייקלופס הפכה לאנרכיסטית יותר, מה שהביא למותו של פרופסור אקס.
כחלק מהמיתוג מחדש "מארוול עכשיו!" של שנת 2012, מרבית כותרי האקס-מן בוטלו והוצגו חמשת חברי האקס-מן המקוריים שהובאו מזמן העבר.
לרגל חגיגות 50 שנים לקיומו של מותג האקס-מן פורסמו קשתות הסיפור "קרב האטום", "הציר" ו"מותו של וולברין".
הרצת "מארוול החדשה והשונה" של שנת 2015 לאחר המלחמות הסודיות הציגה את דמותו של לוגאן הזקן, ו-X-23 נטלה את זהותו של וולברין.
קבוצת האקס-מן עמדה בפני האיום של ערפילי טריגן, והתפתח עימות בינה לבין הבלתי אנושיים, מה שהוביל למלחמת הבלתי אנושיים נגד אקס-מן ולמותו של סייקלופס.
שנת 2017 הציגה הרצה מחודשת של כותרי האקס תחת החותם "תחייה מחודשת" (ResurrXion) ופרסומן של חוברות אקס חדשות כדוגמת "אקס-מן הקבוצה הכחולה", "אקס-מן: הקבוצה הזהובה" וכרכים חדשים ל"נשק אקס", "Generation X", קייבל, אייסמן וג'ין גריי.
כחלק מהרצת "תחייה מחודשת", דמויות מרכזיות חזרו לחיים, ביניהן ג'ין גריי (בסיפור "תחיית הפניקס - שובה של ג'ין גריי"), וולברין (בסיפור "שובו של וולברין") וסייקלופס והאקס-מן הצעירים חזרו לזמנם המקורי בקשת הסיפור "אקס-מן: השמדה".
עם תחילת שנות ה-20 של המאה ה-21 חברת מארוול הודיעה במאי 2019, כי כל כותרי האקס-מן יבוטלו ותחל הרצה חדשה בכתיבתו של ג'ונתן היקמן אשר תשנה את מאזן הכוחות ביקום האקס-מן לחלוטין לאחר הסיפורים "בית אקס וכוחות אקס".
במהלך פאנל של כנס החובבים SXSW 2024, הוכרז עידן חדש במיתולוגיית המוטאנטים - "אקס-מן: מתוך האפר" וזאת כשהאקס-מן פזורים ברחבי העולם ומנסים להקים את עצמם מחדש לאחר תום עידן קרקואה.
סדרת הכותרים מציגה הרצות מחודשות לסדרות הדגל "X-Men", "Uncanny X-Men" ו-"Exceptional X-Men" החדשה, כמו גם כרכים חדשים לסדרות הבת "X-Force", "X-Factor, "NYX" ו-Weapon X-Men" ולסדרות הסולו של ג'ין גריי, וולברין (לוגאן), סטורם, דאזלר, מיסטיק, פסיילוק, וולברין (לורה קיני) ומג'יק.
כמו כן, תחל סדרה חדשה על הסנטינלים.
חוברות האקס-מן משתמשות בכלים עלילתיים ומוטיבים חוזרים ונשנים במשך השנים לקשתות הסיפור שלהן, דבר שנעשה לשגרה בקאנון האקס-מן.
"האקס-מן שנואים, נפחדים ומתועבים בידי האנושות כקולקטיב משום סיבה שהיא מלבד היותם מוטאנטים.
אז מה שיש לנו כאן, במכוון או שלא, זוהי סדרת חוברות העוסקת בגזענות, באפליה ובדעה קדומה."
כריס קלרמונט, כותב Uncanny X-Men, 1981
העימות המתמשך בין מוטאנטים לבני אדם מקבל השוואה לרוב לעימותים בעולם האמיתי של קבוצות מיעוטים כמו אפרו אמריקאים ושל קבוצות דת שונות כמו יהודים, מוסלמים ואתאיסטים.
נאמר שהגישה כלפי מוטאנטים היא בלתי הגיונית בהקשר ליקום מארוול, שכן קבוצות של אלה שאינם מוטאנטים ובעלי כוחות דומים אינם נתקלים בתחושות של פחד כלפיהם.
עורכת חוברות האקס-מן אן נוסנטי מציינת שהעניין הוא פשוטו כמשמעו, מכיוון שאין כל הבדל בין קולוסוס לבין הלפיד האנושי, לדוגמה.
לדבריה, "אם אדם ייכנס למשרדי כשהוא עטוף בלהבות, או שאדם ייכנס ועורו יהפוך לפלדה, הוא יקבל את אותה תגובה.
אין זה כל כך משנה שאני מכירה את סיפור מקורם.
כסדרת חוברות, האקס-מן תמיד ייצגו משהו שונה - כוחותיהם מגיעים בעת בגרות מינית, אנלוגיה לשינויים המתרחשים בגיל ההתבגרות - בין אם הם מיוחדים, יוצאים מכלל שליטה או שמבדילים אותך מאחרים".
כמו כן, ברמה האישית, כמה מחברי האקס-מן משמשים כמטפורה, שכן כוחותיהם השונים מציינים מאפיינים מסוימים בטבעו של האאוטסיידר.
גזענות: אף על פי שבתחילה לא הייתה כוונה לכך, פרופסור אקס הושווה לא פעם למרטין לותר קינג, מנהיג התנועה האפרו-אמריקאית לזכויות האזרח, בעוד מגנטו הושווה למלקולם אקס המיליטנטי יותר (שאף מצוטט אותו בסרט הראשון באמרה "בכל האמצעים הדרושים").
מטרתם של חבורת האקס-מן מתוארת לעיתים כהשגת "חלומו של אקסבייר", יחוס אפשרי לנאומו ההיסטורי של קינג יש לי חלום.
חוברות הקומיקס של האקס-מן תיארו את המוטאנטים כקורבנות לאלימות רחוב, מה שמעורר אסוציאציה למעשי לינץ' באפרו-אמריקנים בימים שלפני הקמת התנועה לזכויות האזרח של ארצות הברית.
זקיפי הסנטינל הרובוטיים וקבוצות שונאי מוטאנטים כגון "חברי האנושות", "העמדה האחרונה של האנושות", "כנסיית האנושות" וקבוצת "המטהרים" של הכומר ויליאם סטרייקר נחשבות כמי שמייצגות כוחות דיכוי כדוגמת הקו קלוקס קלאן, שנותנים במה להכחשת זכויות אזרח וחוקה.
בנוסף, קשתות סיפור משנו ה-80 הציגו את אומת האי ג'נושה הבדיונית, היכן שהמוטאנטים מופרדים ומשועבדים בידי משטר פשע האפרטהייד, דבר שמתורגם בתור התייחסות לאפרטהייד בדרום אפריקה.
דמותו של צ'יימבר מציינת במפורש את ציורו של נורמן רוקוול "הבעיה שכולנו חיים איתה" במיני-סדרה משנת 2002 שמתארת בין היתר את המוטאנטים כקונטקסט להעדפה מתקנת, כאשר כוחות משמר לאומי מלווים סטודנטית חדשה, וכן לטרור של עליונות.
כמה מוטאנטים מבקשים להימנע מעימות ומחפשים אחר הטמעה באוכלוסייה, בעוד שאר המוטאנטים הלוחמניים יותר משתמשים בקלף הגזע, דוחים מעליהם את השם איתו נולדו (לו הם קוראים "שם העבד", כפי שמיסטיק מציינת זאת בסרט השלישי) ומתכחשים לאלה שלא עושים זאת, כמו סטפין פצ'יט והדוד תום.
אנטישמיות: ההשוואה בין סנטימנטים אנטי-מוטאנטים לאנטישמיות מקבלת התייחסות מפורשת מאוד בעשורים האחרונים.
מגנטו, ניצול שואה בעל מספר מקועקע על זרועו - ובגרסאות מסוימות קורבן ניסויים של ד"ר מנגלה באושוויץ - רואה את מצבם של המוטאנטים כדומה למצבם של היהודים בגרמניה הנאצית.
בנקודה מסוימת הוא אף ממלמל את המילים הבאות, "לעולם לא עוד" (ב"אקס-מן: סדרת האנימציה", ב"אקס-מן 97" וכן בסרט "אקס-מן: ההתחלה").
למחנות העבודה באי ג'נושה, בהם נצרב מספר למצחם של המוטאנטים, יש הקבלה למחנות הריכוז של הנאצים, כמו גם מחנות הכליאה בסיפור הקלאסי "ימי עבר עתידי".
התייחסות נוספת היא בסרט השלישי, כאשר מגנטו נשאל בידי קאליסטו "אם אתה כל כך גאה בהיותך מוטאנט, היכן הסמל שלך?", הוא מראה לה את המספר המוטבע על זרועו, בו בעת שהוא אומר שלא יתן לאף מחט לגעת בעורו יותר.
רב-תרבותיות: דמויות מהמיתולוגיה של האקס-מן מגיעות מלאומים רבים, בכך הן משקפות גם מיעוטים דתיים, אתניים ומגדריים.
מבין הדוגמאות נמנים מגנטו, שאדוקאט וסברה היהודים, אם ודאסט המוסלמיות ונייטקרולר הקתולי.
סטורם (או בשמה המקורי - אורורו) מייצגת שני אספקטים של התפוצה האפריקנית, היות שאביה הוא אפרו-אמריקני ואמה קנייתית.
המוטאנטית קארמה הצטיירה כקתולית אדוקה מווייטנאם שערכה מיסה ווידוי לעיתים תכופות כאשר הוצגה כחברה מייסדת של קבוצת המוטאנטים החדשים.
קבוצה זו כללה גם את וולפסביין (פרסביטריאנית ממוצא סקוטי), את דניאל מונסטאר (אינדיאנית ילידת אמריקה) וכן את קאנונבול ומאגמה (אדוקי דתות יוון העתיקה ורומא העתיקה).
זכויות להט"ב: מספר מבקרים הצביעו על נקודות דמיון בין מאבקם של האקס-מן לאלה של הקהילה הגאה, בהתייחסותם להתפרצות הכוחות המיוחדים בגיל ההתבגרות המינית וההקבלה בין ארוניסטים למוטאנטים המסתירים את יכולותיהם המיוחדות.
בקומיקס, דמויות להט"ב כוללות את אנול, בלינג!, מיסטיק, פסיילוק, קארמה, ריקטור, שאטרסטאר, נורת'סטאר ואייסמן.
נושאי טרנסג'נדריות עולים עם משני צורה כמו מיסטיק וקופיקאט שמסוגלים לשנות את מראם בכל עת.
כמו כן, גם הקומיקס וגם סדרת האנימציה נגעו בסוגיית מגפת האיידס עם קו העלילה המתמשך בנוגע לוירוס הירושה, מחלה חשוכת מרפא שנחשבה כזו שתוקפת מוטאנטים בלבד.
בסרט "אקס-מן: ההתחלה", האנק מק'קוי נשאל בידי הבוס שלו ב-CIA מדוע הוא מעולם לא חשף את זהותו המוטאנטית, ותגובתו הייתה "לא שאלת אז לא סיפרתי".
קומוניזם וסוציאליזם: לעיתים יש ציונים בקומיקס לקיומה של הבהלה האדומה.
הצעתו של הסנאטור רוברט קלי לחוק רישום המוטאנטים דומה למאמציו של הקונגרס האמריקני לאסור קומוניזם בארצות הברית.
בסרט הראשון, קלי מכריז כי "עלינו לדעת מי הם המוטאנטים הללו ועלינו לדעת מה הם יכולים לעשות", ואף מציג רשימה של מוטאנטים ידועים (בדומה לרשימתו של הסנאטור ג'וזף מקארתי על חברי המפלגה הקומוניסטית שעבדו בממשלת ארצות הברית).
דת: דת היא מרכיב חשוב בחלק מסיפורי האקס-מן.
היא מוצגת לחיוב ולשלילה, לעיתים באותו הסיפור.
הקומיקס מציג פונדמנטליזם דרך דמותו של הכומר ויליאם סטרייקר וקבוצת "המטהרים" שלו, קבוצה של שונאי מוטאנטים שהוצגה בשנת 1982 בסיפור "אקס-מן: האל אוהב, האדם הורג".
המטהרים מאמינים כי המוטאנטים אינם בני אנוש כי אם ילדיו של השטן, והם ניסו להשמידם מספר פעמים, למשל בסיפור "קץ הילדות" משנים 2006-2005. בניגוד גמור לכך, הדת היא חיונית לחייהם של חברי אקס-מן שונים כמו נייטקרולר, קתולי מאמין, ודאסט, מוסלמית הלובשת חג'אב.
באחד מפרקי הסדרה המצוירת, קיטי פרייד היהודיה מדליקה נרות חנוכה עם הוריה.
תת-תרבות: בכמה מקרים, המוטאנטים בעולם האקס-מן שאפו ליצור תת-תרבות משלהם.
חוברות הקומיקס הציגו אסופת מוטאנטים שנודעה בשם "המורלוקים", אשר בחרה להסתתר מפני האנושות בתעלות התת-קרקעיות של העיר ניו יורק.
תעלות אלו שימשו כרקע לרבים מהסיפורים, ביניהם "טבח המוטאנטים".
עצם קיומה של אסופת המוטאנטים הזו מוסיף נדבך חשוב לקומיקס אודות קבוצה המבקשת לבודד את עצמה מחברה המסרבת לקבלה.
בסיפוריו של גרנט מוריסון מתחילת שנות ה-2000, המוטאנטים מתוארים כתת-תרבות המורכבת מחבורות שונות, שמשתמשים בשמות קוד כתחליף לזהויותיהם, ומעצב אופנה פופולרי יוצר להם תלבושות המותאמות לפיזיולוגיה המוטאנטית שלהם.
העיר המוטאנטית "מחוז אקס" משמשת כאנלוגיה לדרך בה מיעוטים יוצרים תת-תרבות ושכונות משלהם שמבדילים אותם מהסביבה הנורמטיבית.
רצח עם: רצח עם והשפעותיו הפסיכולוגיות, בעיקר אשמת שורדים, הם אלמנטים שכיחים בסיפורי האקס-מן.
מגנטו היה ניצול השואה והיה עד לרצח עמו, מה שהותיר בו צלקות נפשיות קשות וחוסר אמון מוחלט בבני האדם.
עקב כך, הוא שב ומהלך על החבל הדק שבין אויב האקס-מן לבן בריתם.
הסיפור האייקוני "ימי עבר עתידי" הראה עתיד חלופי שבו זקיפי סנטינל ביצעו רצח עם במרבית אוכלוסיית המוטאנטים.
בקו הזמן המקורי של רייצ'ל סאמרס, היא נלכדה בידי בני האדם והפכה לגששית שנועדה לצוד אחר מוטאנטים מתוך כוונה ללכוד או להרוג אותם.
הדבר גרם לה לטראומה קשה, בידיעה שסייעה בלא יודעין ברצח העם שלה.
בעת ילדותו של בישופ, הוא היה כלוא במחנה ריכוז למוטאנטים ונותר כה מצולק מהחווייה עד שהיה מוכן בבגרותו לחזור לזמן ההווה ולהרוג תינוק שיכול היה לגרום לאירועי העתיד.
כאשר קסנדרה נובה גרמה לרצח עם בג'נושה, רצף האירועים גרם לאמה פרוסט ולפולאריס לטראומה ולחוות את אשמת השורד מאחר שהיו בין השורדים היחידים.
בזמן שהייתו בגרמניה, נייטקרולר היה עד לרצח עם של אינספור מוטאנטים.
המאורע גרם לו להתכנס בתוך עצמו בשל הטראומה שחווה, עד שהיה זקוק לתרפיה מחשבתית בעזרתה של ג'ין גריי כדי לעזור לו להתמודד.
דמויות נוספות אשר ביצעו או היו עדות לרצח עם היו קאליסטו, מיסטיק, אפוקליפס, אונסלוט, באסטיון, מיסטר סיניסטר, הופ סאמרס, קייבל וכוח הפניקס.
רבים מסיפורי האקס-מן נוגעים בנושא המסע בזמן במובן שבו הקבוצה עורכת מסע דרך מרחב הזמן במהלך משימה, נבלי-על נוסעים בזמן כדי לשנות את ההיסטוריה, או שדמויות מסוימות מזמן העבר או העתיד מגיעות לזמן ההווה כדי לעזור לחברי הקבוצה.
קשתות סיפור אשר משתמשות במוטיב זה כוללות את "ימי עבר עתידי", "תסביך משיח", "אקס-מן החדשים", "מלחמת המשיח" ו"קרב האטום".
דמויות המשויכות למסע בזמן כוללות את אפוקליפס, בישופ, קייבל, לוגאן הזקן, פרסטיג', הופ סאמרס וסטרייף.
אחד מהכלים העלילתיים ששבים וחוזרים בזיכיון האקס-מן הוא מוות ושיבה לחיים, לרוב בשל דמותה של ג'ין גריי והחיבור שלה לכוח הפניקס.
אולם, גם רבים מחברי האקס-מן האחרים מתו וחזרו לחיים, אם כי לא בצורה ייחודית ואייקונית כמו הפניקס.
מוות ושיבה לחיים הפך לדבר שבשגרה בחוברות האקס, כך שהדמויות העירו בעצמן שהמוות אינו זר להן, או שלמוות אין השפעה ארוכת טווח בנוגע אליהם.
הסיפור "נקרושה" הוא דוגמה עיקרית לכך, שבו סלנה מחזירה לחיים רבים מבני בריתם ואויביהם המתים של האקס-מן כדי להשיג את אלוהותה.
רבות מהדמויות עוסקות בנושא הגורל.
יכולות החיזוי של המוטאנטית דסטיני השפיעו על קווים עלילתיים בהיסטוריה הפרסומית של האקס-מן הרבה אחרי שהיא נהרגה, וזאת כשגם האקס-מן וגם אויביהם חיפשו אחר יומניה של דסטיני אשר חזו זמני עתיד אפשריים.
נושא הגורל חוזר שוב בקשת הסיפור "הקיצוניים" (The Extremists), שבו מתחוללת מתקפה על המורלוקים כאשר אחד מהם רואה עתיד שחור לחבריה.
כמה דמויות מאמינות שהן יודעות כבר את הגורל שלהן, כמו אפוקליפס שמאמין שגורלו הוא לשלוט בגזע המוטאנטים, או שמגנטו מאמין שגורלו הוא להוביל את המוטאנטים בהתקוממות נגד בני האדם.
דמויות נוספות שיודעות את דבר גורלן ושנקטו באמצעים כדי לשנות אותו כוללות את ג'ין גריי, פרסטיג', אוון סבאח נוח, הופ סאמרס ווורן וורתינטון השלישי.
מסע בחלל היה מוטיב חוזר בסדרות האקס-מן מאז "סאגת הפניקס האפלה".
מאז, סיפורים אשר התרחשו בחלל היו קשורים לשי'אר - בני בריתם של האקס-מן ולעיתים יריביהם - ולסיפורים הקשורים בכוח הפניקס החוצני.
החלל היה גם הרקע לסיפורים הנוגעים לגזע הברוד, למשל הסיפור הראשון בו הם הוצגו.
באמצעות סיפורים אלה הוצגו גם דמויות קשורות כדוגמת קבוצת סטארג'אמרס והאח השלישי לבית סאמרס - וולקן.
מסע בחלל שיחק תפקיד חשוב בהרצתו של ג'וס וידון לחוברות אקס-מן המדהימים (Astonishing X-Men) עם הצגתו של ארגון S.W.O.R.D ואחד מהסיפורים האחרונים שבכתיבתו שנקרא "בלתי ניתן לעצירה".
קשתות סיפור עיקריות המשתמשות במוטיב זה הן "אקס-מן: הסוף", "עלייתה ונפילתה של אימפריית השי'אר", "אקס-מן: שובר המלכים", "מלחמת המלכים" ו"המערבולת השחורה".
נושא השפיות נדון בעלילתם של רבים מגיבורי ונבלי האקס-מן.
המפורסמות שבעלילות אלו הן כאשר ג'ין גריי קיבלה כוח כמעט אומניפוטנטי דרך כוח הפניקס, וכאשר צ'ארלס אקסבייר השתמש בכוחותיו בצורה אלימה נגד מגנטו, מה שהוביל ליצירתו של נבל-העל אונסלוט.
שפיותה של מיסטיק משתנה לכל אורך שנות פרסומו של הזיכיון, היות ששינויי הצורה התכופים שלה גורמים למוחה להיסדק.
דוגמה נוספת לכך היא פסיילוק, שמאז שהחליפה גופות עם קוואנון נאבקה לשמור על שפיותה לאור אישיותה האגרסיבית והכוחות החדשים שקיבלה ממנה.
דמותו הבוטה של דדפול ידועה באי שפיותה.
דמויות נוספות שהיו להם בעיות שפיות היו סייקלופס, סייברטות', מג'יק, קוונטין קווייר, X-23 ופרסטיג'.
ביקום מארוול, זכויות המוטאנטים הוא אחד מהנושאים הפוליטיים מעוררי המחלוקת שמייחסים לו חשיבות בחוברות האקס ככלי עלילתי המניע את הסיפור.
בשעה שפוליטיקאים כמו ולרי קופר ניסו לעזור לאקס-מן, רבים ניסו להפליל מוטאנטים כדי לחסל אותם אחת ולתמיד.
הסנאטור רוברט קלי החל את המצע הפוליטי שלו באמצעות נאומים אנטי-מוטאנטים, עד אשר ניצל בידי מוטאנטים ושינה את דעתו עליהם.
כאשר ויקטור קריד -בנו שונא המוטאנטים של ויקטור קריד - רץ לנשיאות, האקס-מן שלחו את קאנונבול ואת אייסמן להצטרף במסווה אל צוות הקמפיין שלו ולגלות מידע על האג'נדה האנטי-מוטאנטית שלו.
פעילותם נמשכה עד אשר ההתנקשות בו הביאה לנקודת רתיחה ולאירועי "מבצע אפס סובלנות".
כמה מהנושאים המוצגים בקומיקס משמשים כאלגוריה לנושאים בוערים בעולם האמיתי, למשל הצעתה של לידיה נאנס לגירושם המאסיבי של מוטאנטים.
קבוצת האקס-מן חיה ביקום מארוול יחד עם דמויות נוספות של החברה.
הם נלחמים באיומים בסדרי גודל שונים, החל מגנבים מוטאנטים וכלה באיומים בין-גלקטיים.
מבחינה היסטורית, בסיסם של האקס-מן היה במכון אקסבייר שבצפון מזרח מחוז וסטצ'סטר, ניו יורק.
כלפי חוץ, מכון אקסבייר מתפקד כבית ספר לילדים מחוננים עד לשנות ה-2000, בהן אקסבייר חשף את מטרתו האמיתית של בית הספר, והמכון הפך לשמש כפנימייה לילדים מוטאנטים באשר הם.
בנוסף, אקסבייר מימן תאגיד שעזר למוטאנטים ברחבי העולם, אולם תאגיד זה הפסיק את פעולתו בעקבות אירועי "עשירית" של שנת 2006.
קבוצת אקס-מן נעזרת באמצעים טכנולוגיים רבים לפעילותה.
כך למשל, אקסבייר מאתר מוטאנטים ברחבי העולם באמצעות מתקן בשם "סרברו" ("מוח" בספרדית) המעצים את כוחותיו הטלפתיים; הקבוצה מתאמנת לקראת משימות ב"חדר הסכנה", שתואר בתחילה כחדר המכיל כלי נשק ומלכודות ומאוחר יותר גם סימולציות הולוגרפיות; וכן מטוס הסילון המוכר והידוע של הקבוצה, שנקרא בשם "הציפור השחורה".
במרוצת השנים, חבורת האקס-מן ידעה מספר תהפוכות ושינויים בהרכב.
לצד חבורת האקס-מן פעלו קבוצות מוטאנטים נוספות כדוגמת "אקס פורס" של קייבל ולאחר מכן וולברין, "אקס פקטור" של סייקלופס, האבוק ולאחר מכן המשוכפל, "אקסקליבר" של קפטן בריטניה, "Generation X" של באנשי ואמה פרוסט, ו"המוטאנטים החדשים" בהנהגתה של מיראז'.
בני בריתם של האקס-מן כוללים את דמויותיהם של ספיידרמן ודדפול, סוכנות S.H.I.E.L.D וקבוצת גיבורי-העל האוונג'רס (אם כי שתי הקבוצות נקלעו למחלוקת בקשת הסיפור אוונג'רס נגד אקס-מן של שנת 2012).
מבין קבוצות נבלי-העל שהופיעו במשך השנים נמנות "אחוות המוטאנטים" ו"השוליות" של מגנטו, "המשוטטים" של מיסטר סיניסטר, "מועדון הלפייר" בראשותו של סבסטיאן שו, "המורלוקים" בראשותה של קאליסטו ולאחר מכן סטורם, "פרשי אפוקליפס" של אפוקליפס, "אקס-מן האפלים" של נורמן אוסבורן, "הבוזזים" של דונלד פירס, ו"המטהרים" של הכומר ויליאם סטרייקר.
זיכיון אקס-מן הציג מספר מקומות בדיוניים לתוך יקום מארוול, ביניהם:
אבלון (Avalon) - תחנת חלל של מגנטו המקיפה את כדור הארץ ומשמשת כבסיסם שלו ושל השוליות שלו.
מיועד כמקום מפלט למוטאנטים אותו יצר מגנטו לאחר שחזר לדרכיו המרושעות.
אוטופיה (Utopia) - סייקלופס גרם לאסטרואיד M לעלות מתוך האוקיינוס השקט לחופי סן פרנסיסקו כתגובה לעלייה בתנועות מחאה אנטי-מוטאנטיות, וכדי ליצור מקום שישמש כאומת המוטאנטים.
אסטרואיד אם (Asteroid M) - אסטרואיד שנוצר בידי מגנטו, ששימש כתחנת חלל וכמתקן אימונים לחברי אחוות המוטאנטים מחוץ לגבולות כדור הארץ.
הארץ הפראית (Savage Land) - מקום שמור באנטארקטיקה בו מתנהלים חיים של שבטים נודדים וזנים נכחדים של דינוזאורים.
גיבור-העל קא-זאר והנבל סאורון נמנים בין תושביה.
ג'נושה (Genosha) - אי בדיוני ליד מדגסקר שבו מתנהל משטר אפרטהייד ממושך נגד מוטאנטים.
האו"ם העניק למגנטו ריבונות מלאה על האי בסיפור "ה' עבור הכחדה".
טיאן החדשה (New Tien) - אזור במערב ארצות הברית שבו מספרם של המוטאנטים גדול מזה של בני האדם.
הוקם לאחר שהידרה השתלטה על ארצות הברית.
אמה פרוסט שולטת באופן חשאי בטיאן החדשה לאחר שהשתלטה באופן טלפתי על שליט הבובות קסורן.
לימבו (Limbo) - ממד שאול המאוכלס בשדים.
כל מי ששולט בחרב הנשמות יכול לשלוט בלימבו ולשאוב ממנו כוח.
בהרצת החוברות Extraordinary X-Men, האקס-מן הפכו את ממד לימבו לביתם לאחר שערפילי הטריגן שינו את האטמוספירה בכדור הארץ והפכו אותו לבלתי מיושב למוטאנטים.
מדריפור (Madripoor) - אי בדרום-מזרח אסיה הממוקם דרומית למצר מלאקה מדרום-מערב לסינגפור.
בעבר הרחוק, האי היה מקום מפלט לפיראטים שכן אין בו הסכם הסגרה לפושעים.
עיר המוטאנטים (מחוז אקס) (Mutant Town או District X) - אזור באלפבת סיטי, מנהטן המאוכלס לרוב בידי מוטאנטים מחוסרי יכולת ומוכי פשע.
האי מיור (Muir Island) - אי מרוחק ששוכן לחופי סקוטלנד, וידוע ביקום האקס-מן בשל מתחם המעבדה של מוירה מק'טאגרט הממוקם בו.
עולם הרצח (Murderworld) - פארק שעשועים בעל טוויסט מעוות שנוצר בידי הנבל ארקייד.
עולם מוג'ו (Mojoverse) - ממד חלופי שנשלט בידי הרודן מוג'ו אשר מתמקד ביצירת תוכנית מציאות לצורכי בידור ההמונים ובשביל כך משתמש במוטאנטים אסירים.
פרובידנס (Providence) - אי מלאכותי שנוצר על ידי קייבל, ושימש כמפקדת האקס-מן.
הופיע לראשונה בחוברת Cable & Deadpool #6 מאוקטובר 2004, והושמד כשקייבל פוצץ אותו בחוברת X-Men Vol.2 #200.
קרקואה (Krakoa) - אי תבונתי קטן לחופי האוקיינוס השקט שנערכו בו ניסויים גרעיניים.
הרדיואקטיביות גרמה באופן כלשהו למערכת האקולוגית לעבור מוטציה לישות בעלת אינטליגנציה קולקטיבית.
סמל פיורי והקומנדו המייללים שלו היו עדים לניסויים שנערכו באי בשנת 1945 ואשר יצרו את קרקואה, והצליחו להימלט לאחר שהבטיחו לשמור על המקום בסודיות גמורה.
אולם בהמשך, האי קרקואה קיבל תיאבון לכוח האנרגיה אותם פולטים המוטאנטים, והיה אחראי למותם של המוטאנטים הצעירים פטרה, סוואי, דרווין וקיד וולקן (כאשר השניים האחרונים שרדו אך נותרו לכודים).
האי לכד את קבוצת אקס-מן המקורית, וקבוצה חדשה נשלחה להצילם.
פולאריס השתמשה בכוחותיה כדי לשלוח את האי כולו לחלל.
במהלך קשתות הסיפורים "בית אקס וכוחות אקס", האי חזר בצורה כלשהי לכדור הארץ, פרח ושגשג והפך לבסיס המועצה השקטה של קרקואה.
שנדילאר, עולם הכס של השי'אר (Shi'ar throneworld Chandilar) - עולם הבית של בני בריתם החוצנים של האקס-מן, אימפריית השי'אר.
נוסף לחוברות הקומיקס, האקס-מן ועלילות הקומיקס עובדו למגוון רחב של מדיות נוספות כמו סרטי קולנוע, סדרות אנימציה ומשחקי מחשב.
האקס-מן הופיעו לראשונה בסדרת האנימציה "גיבורי מארוול" (The Marvel Super Heroes) של שנת 1966, שבה פרופסור אקס פיקד על חמשת החברים המקוריים של האקס-מן סייקלופס, החיה, מארוול גירל, אנג'ל ואייסמן.
הם אינם נקראים בשם הקבוצה אלא בתור "בני ברית של השלום".
חבורת האקס-מן הופיעו בהופעות אורח בשלושה פרקים מתוך סדרת האנימציה "ספיידרמן וחבריו המופלאים" של שנות ה-80, אשר כללה את אייסמן ביחד עם ספיידרמן וכוכב אש.
הראשון שבהם - "מקורו של אייסמן" - היה פרק בו הופיעו בפלשבק.
בפרק שנקרא "כוכב אש נולדה" הופיעו דמויותיהם של פרופסור אקס, סייקלופס, אנג'ל, סטורם, וולברין, סאנפייר, ג'אגרנוט, מגנטו וזקיף סנטינל, ואילו בפרק שנקרא "הרפתקת האקס-מן" הופיעו פרופסור אקס, סייקלופס, סטורם, ספרייט, נייטקרולר, קולוסוס ות'אנדרבירד.
בשנת 1989, חברת מארוול הפקות הפיקה פיילוט בן חצי שעה שנקרא "גאוות האקס-מן", שמעולם לא שודר כסדרה.
סיפור העלילה הביא להרפתקה הראשונה של קיטי פרייד עם חבורת האקס-מן, אשר מנתה את פרופסור אקס, סייקלופס, סטורם, וולברין, קולוסוס, נייטקרולר ודאזלר בעודם נלחמים במגנטו, ג'אגרנוט, בלוב, פיירו, המלכה הלבנה וטואד.
הפרק שודר מחדש כסינדיקציה במהלך סדרת Marvel Action Universe בין השנים 1988–1991.
בשנת 1992, רשת FOX הפיקה את "אקס-מן: סדרת האנימציה", שנמשכה כחמש עונות ושודרה עד לשנת 1997. בסדרת האנימציה הוצג מגוון רחב של דמויות מיקום אקס-מן כמו גם עלילות נרחבות מחוברות הקומיקס.
בהמשך, האקס-מן הופיעו בהופעת אורח בשני פרקים של "ספיידרמן: סדרת האנימציה", הנקראים בשם "אג'נדת המוטאנטים" ו"נקמת המוטאנטים", ובהם ספיידרמן מבקש את עזרתו של פרופסור אקס עם מחלת המוטציה המתפתחת אצלו.
בשנת 1995, מספר דמויות של האקס-מן הופיעו בהופעת קמע ב"ארבעת המופלאים: סדרת האנימציה", ביניהם סייקלופס, ג'ין גריי, וולברין, סטורם, ג'אגרנוט, רוג, גמביט ביחד עם סקרלט ספיידר.
בשנת 2000, רשת השידור The WB הפיקה את "אקס-מן: אבולוציה", שבה האקס-מן מוצגים כבני נוער הלומדים בבית ספר רגיל בנוסף לבית הספר לצעירים מחוננים ע"ש אקסבייר.
הסדרה נמשכה כארבע עונות והסתיימה בשנת 2003. הסדרה התמקדה בדמויותיהם של סייקלופס, ג'ין גריי, סטורם, וולברין, רוג, חיה, שאדוקאט, נייטקרולר וספייק - אחיינה של סטורם.
באותה שנה, האקס-מן וגזע המוטאנטים הוזכרו בקצרה בסדרה בגרפיקת תלת-ממד "ספיידרמן: סדרת האנימציה החדשה" של שנת 2003.
בתחילת 2009 שודרה סדרת האנימציה "וולברין והאקס-מן" למשך עונה אחת בלבד, והופיעה בה קבוצת האקס-מן של וולברין, אשר כללה את סייקלופס, חיה, סטורם, שאדוקאט, אייסמן, רוג, נייטקרולר, אנג'ל, פרופסור אקס ואמה פרוסט.
בשיתוף פעולה בין חברת האנימה "מאדהאוס" לבין מארוול, שודרה בשנת 2011 סדרה בת 12 חלקים בשם "אקס מן: האנימה" כחלק מארבע סדרות הכוללות גם את איירון מן, וולברין ובלייד.
הסדרה מביאה את הרפתקאותיהם של האקס-מן ביפן, כאשר הם נשלחים לחקור את פשר היעלמותה של המוטאנטית ארמור.
בשנת 2015, חטיבת הטלוויזיה של אולפני מארוול הכריזה שרשת FOX הזמינה לשידור פרק פיילוט לסדרה בשם "לגיון".
הסדרה, שעלתה לשידור בפברואר 2017, מגוללת את סיפורו של דייוויד הולר, אשר אובחן כסכיזופרן אך בעקבות מפגש מוזר מוצגת בפניו האפשרות שהקולות שהוא שומע והחזיונות שהוא רואה יכולים להיות אמיתיים.
ביולי 2016 רשת FOX הזמינה לשידור פרק פיילוט המתמקד בזוג הורים המגלה שילדיהם ניחנים בכוחות מוטאנטים.
המשפחה מוצאת את עצמה נרדפת בידי כוחות עוינים של הממשלה, מצטרפת למחתרת של מוטאנטים ונאלצת ללחום לצורך הישרדותה.
הסדרה עלתה לשידור ב-2 באוקטובר 2017 תחת השם "בעלי היכולות".
ב-2024 עלתה לשידור בדיסני+ "אקס-מן 97" שמהווה החייאה לאקס-מן: סדרת האנימציה משנות ה-90 של המאה ה-20 וממשיכה את קו העלילה שלה.
סרטי הקולנוע על חבורת האקס-מן כוללים נכון להיום 12 סרטי גיבורי-על.
טרילוגיית הסרטים הראשונה ("אקס-מן", "אקס-מן 2" ו"אקס-מן 3: המפלט האחרון") מתמקדת בעימות בין פרופסור אקסבייר לבין מגנטו ובהשקפת העולם המנוגדת שלהם - בעוד אקסבייר מאמין שבני אדם ומוטאנטים יכולים לחיות ביניהם בשלום, מגנטו מאמין שמלחמה מתקרבת ושהוא מתכוון ללחום בה ולנצח.
הסרטים הבאים בסדרה הם למעשה שתי טרילוגיות סרטים נוספות, המשמשות כסרטי ספין אוף.
האחת מתמקדת בעברו ובעתידו של וולברין ("אקס-מן המקור: וולברין", "הוולברין" ו"לוגאן"), והשנייה מתמקדת בחברי האקס-מן בצעירותם ("אקס-מן: ההתחלה", "אקס-מן: אפוקליפסה" ו"אקס-מן: הפניקס האפלה"), כאשר הסרט "אקס-מן: העתיד שהיה" למעשה מפגיש בין שני הדורות.
סרטי הספין-אוף כוללים גם את "דדפול", "דדפול 2" ו"דדפול & וולברין" המתמקדים בדמותו של דדפול.
סרט ספין-אוף נוסף בסדרה הוא "המוטנטים החדשים".
סדרות עיקריות X-Men Vol.1 #1-141 (ספטמבר 1963-ינואר 1981) - סדרת הדגל ארוכת השנים של האקס-מן.
שינתה את שמה ל-Uncanny X-Men Vol.1 החל מחוברת מספר 142.
New X-Men Vol.2 #1-46 (מאי 2004-ינואר 2008) - הרצה מחודשת של סדרת הכותרים ובה מככבת קבוצת אקס-מן צעירה.
X-Men: Legacy Vol.2 #1-24 (נובמבר 2012-פברואר 2014) - הרצה מחודשת בעקבות המיתוג מחדש "מארוול עכשיו!", המתמקדת בדמותו של לגיון.
X-Men Vol.4 #1-26 (יולי 2013-יוני 2015) - כרך רביעי לסדרה הוותיקה, שבו הוצגה קבוצה נשית של האקס-מן.
X-Men Vol.7 (יולי 2024 ואילך) - כרך שביעי חדש בסדרת הדגל הוותיקה, בכתיבתו של ג'ד מק'קיי, שמתחילה את ההרצה המחודשת "אקס-מן: מתוך האפר".
All-New X-Men Vol.1 #1-41 (נובמבר 2012-יוני 2015) - סדרת כותרים בכתיבתו של בריאן מייקל בנדיס בהרצת "מארוול עכשיו!".
הסדרה התמקדה בחמשת חברי אקס-מן המקוריים, אשר הגיעו מהעבר להווה כדי לכוון את חברי הקבוצה העכשווית שאיבדו את דרכם.
הסדרה החליפה את Uncanny X-Men Vol.2 כסדרת הדגל של מותג אקס-מן.
X-Men: Blue Vol.1 #1-36 (אפריל 2017-ספטמבר 2018) - סדרה חדשה לקבוצת אקס-מן הצעירים כחלק מחותם "תחייה מחודשת".
Uncanny X-Men Vol.3 #1-35 (פברואר 2013-יולי 2015) - בעקבות אירועי "אוונג'רס נגד אקס-מן", סייקלופס וצוות ההכחדה העריק שלו מנסה להמשיך ולגייס מוטאנטים למטרתו.
ממשיך במספור מחודש ככרך ראשון החל מחוברת מספר 600.
Uncanny X-Men Vol.6 (אוגוסט 2024 ואילך) - הרצה מחודשת של כותרי "אקס-מן: מתור האפר" לאחר סוף עידן קרקואה.
X-Men Adventures Vol.1 #1-15 (ספטמבר 1992-נובמבר 1993) - עיבוד קומיקס ל"אקס-מן: סדרת האנימציה".
Astonishing X-Men Vol.3 #1-68 (מאי 2004-אוקטובר 2013) - הרצת חוברות בכתיבתו של ג'וס וידון.
המשך לכותר המצליח New X-Men של גרנט מוריסון שנפסק במרץ 2004.
Amazing X-Men Vol.2 #1-19 (נובמבר 2013-יוני 2015) - סדרת חוברות בכתיבתו של ג'ייסון אהרון ומביאה את השלכות אירועי "אקס-מן: קרב האטום".
קשת הסיפור הראשונה מביאה את חזרתו של נייטקרולר מהמתים.
Ultimate X-Men Vol.1 #1-100 (דצמבר 2000-מרץ 2009) - כרך ראשון של קבוצת אקס-מן בחותם אולטימייט מארוול.
X-Men Forever Vol.2 (אוגוסט 2009-יולי 2010) - סדרה ראשונה בכתיבתו של כריס קלרמונט.
X-Men: First Class Vol.1 #1-8 (נובמבר 2006-יוני 2007) - הרפתקאותיהם של חמשת האקס-מן המקוריים.
X-Men Origins #1-11 (יולי 2008-ספטמבר 2010) - סדרת חוברות המביאה את סיפור מקורותיהן של הדמויות ביקום אקס-מן.
Wolverine and the X-Men Vol.1 #1-42 (דצמבר 2011-אפריל 2014) - כרך ראשון בכתיבתו של ג'ייסון אהרון לסדרה שעוקבת אחרי קבוצת האקס-מן בראשותו של וולברין בעקבות אירועי "פילוג" בבית הספר לצעירים מחוננים ע"ש ג'ין גריי.
A+X Vol.1 #1-18 (אוקטובר 2012-מרץ 2014) - כחלק מהרצת "מארוול עכשיו!" מוצגת סדרת אנתולוגיה שמצוותת בכל חוברת חבר האוונג'רס עם חבר האקס-מן.
X-Men Gold Vol.1 #1 (ינואר 2014) - מהדורה מוגבלת בהרצת "מארוול עכשיו!" בכתיבתו של כריס קלרמונט.
Extraordinary X-Men Vol.1 #1-20 (נובמבר 2015-מרץ 2017) - כרך ראשון במיתוג מחדש "מארוול החדשה והשונה", בה מככבת קבוצת אקס-מן חדשה של סטורם.
X-Men Gold Vol.2 #1-36 (יוני 2017-נובמבר 2018) - כרך שני להרכב החדש של האקס-מן בכתיבתו של מארק גוגנהיים, כחלק מחותם "תחייה מחודשת".
X-Men: Red Vol.1 #1-11 (אפריל 2018-פברואר 2019) - כרך ראשון לקבוצת אקס-מן האדומה של ג'ין גריי, שחזרה לחיים לאחר מאורעות "אקס-מן: תחיית הפניקס - שובה של ג'ין גריי".
X-Men Legends Vol.1 #1-12 (פברואר 2021-מרץ 2022) - סדרת סיפורים חדשה המקיפה תקופות שונות ופופולריות בהיסטוריה של האקס-מן.
Immortal X-Men Vol.1 #1-18 (מרץ 2022-דצמבר 2023) - סדרה חדשה בכתיבתו של קירון גילן שהתרחשה בעידן השני של קרקואה והתמקדה במנהיגים הנוכחיים של גזע המוטאנטים הידועים בשם "המועצה השקטה".
X-Men: Forever Vol.1 (מרץ-מאי 2024) - ממשיכתה של סדרת Immortal X-Men בכתיבתו של קירון גילן, שמסכמת את אירועי "נפילת אקס" ומובילה אל תוך אירועי "עליית כוחות אקס" ולסופו של עידן קרקואה.
Exceptional X-Men Vol.1 (ספטמבר 2024 ואילך) - סדרה חדשה בכתיבתה של איב יואינג, שמביאה את חזרתה של קיטי פרייד לעולם האקס-מן בהרצה המחודשת "אקס-מן: מתוך האפר" לאחר סוף עידן קרקואה.
X-Factor Vol.1 #1-149 (פברואר 1986-ספטמבר 1998) - הכרך הראשון בסדרה שבה חמשת חברי האקס-מן המקוריים מקימים את קבוצת "אקס-פורס".
X-Factor Vol.2 #1-4 (יוני-אוקטובר 2002) - מיני-סדרה שאינה קשורה לקבוצת גיבורי-העל אלא עוסקת בכוח משימה לאכיפת זכויות המוטאנטים.
X-Factor Vol.3 #1-50 (דצמבר 2005-אוקטובר 2009) - הרצה חדשה בכתיבתו של פיטר דייוויד של "אקס-פקטור חקירות" בהנהגת ג'יימי מדרוקס.
X-Factor Vol.1 #200-262 (דצמבר 2009-ספטמבר 2013) - הרצה מחודשת של הכרך הראשון בכתיבתו של דייוויד והמשך הרפתקאות "אקס-פקטור חקירות" תחת מנהיגותו של ג'יימי מדרוקס.
X-Factor Vol.5 (אוגוסט 2024 ואילך) - הרצה מחודשת כחלק מכותרי אקס-מן: מתוך האפר שלאחר סוף עידן קרקואה.
NYX Vol.2 (יולי 2024 ואילך) - כרך שני חדש בסדרה בכיכובה של מיס מארוול, אשר מובילה צוות חדש שכולל את אנול, וולברין, פרודיג'י וסופי קוקו.
X-Force Vol.1 #1-129 (אוגוסט 1991-אוגוסט 2002) - כרך ראשון בכתיבתו של פביאן ניצ'זה (ובהמשך ג'ף לואב) שבו קבוצת המוטאנטים החדשים מונהגת בידי קייבל.
X-Force Vol.2 #1-6 (אוקטובר 2004-מרץ 2005) - מיני-סדרה בכתיבתו של ניצ'זה המגוללת את המשך הרפתקאות אקס-פורס של קייבל.
X-Force Vol.3 #1-28 (אפריל 2008-ספטמבר 2010) - הרצה מחודשת בעקבות אירועי "תסביך משיח" בכתיבתם של קרייג קייל וכריסטופר יוסט ובו מוקם צוות התקיפה אקס-פורס.
Cable and X-Force #1-19 (פברואר 2013-מרץ 2014) - הרצה מחודשת בעקבות המיתוג מחדש "מארוול עכשיו!".
לאחר אירועי "אוונג'רס נגד אקס-מן", קייבל וקבוצת אקס-פורס שלו מוצאים את עצמם נרדפים בידי קבוצת "האוונג'רס המופלאים".
Uncanny X-Force Vol.2 #1-17 (ינואר 2013-מרץ 2014) - הרצה מחודשת בעקבות הרצת "מארוול עכשיו!", שבה סטורם מנהיגה את קבוצת אקס-פורס החדשה.
X-Force Vol.4 #1-15 (אפריל 2014-מרץ 2015) - כחלק מהרצת המיתוג מחדש "מארוול החדשה והשונה" בכתיבתו של סיימון ספורייר, ובו חוזר קייבל להנהיג קבוצת אקס-פורס חדשה.
X-Force Vol.7 (יולי 2024 ואילך) - כרך שביעי חדש בכתיבתו של ג'פרי ת'ורן כחלק מהרצת "אקס-מן: מתוך האפר" שלאחר סוף עידן קרקואה.
Exiles Vol.1 #1-100 (יוני 2001-דצמבר 2007) - סדרת כותרים שעוסקת בהרפתקאותיהם של גיבורי-על מוגלים שהוסרו ממרחב הזמן כדי לאזן את המשכיות יקום מארוול.
Generation Hope Vol.1 #1-17 (נובמבר 2010-מרץ 2012) - סדרה חדשה בכתיבתו של קירון גילן ובה מככבים הופ סאמרס וקבוצת האורות שלה.
Spider-Man/Deadpool Vol.1 #1-50 (מרץ 2016-יולי 2019) - סדרת כותרים חדשה המשתפת את הרפתקאותיהם של ספיידרמן ודדפול.
Marauders Vol.1 #1-27 (דצמבר 2019-מרץ 2022) - כרך ראשון לגלגול המחודש של קבוצת המשוטטים בהנהגת קתרין פרייד.
Legion of X Vol.1 #1-10 (יולי 2022-פברואר 2023) - סדרה חדשה בכתיבתו של סיימון ספורייר, שבה קבוצת הלגיונרים בהנהגת נייטקרולר מוקמת כדי להגן על קרקואה, מושבת המוטאנטים החדשה.
כעת, קבוצה של וולברינים מרחבי המולטיוורס נקראת לעצור איום חדש שעולה.
2 (פברואר 2025 ואילך) - כרך חדש כחלק מהרצת אקס-מן: מתוך האפר שלאחר סוף עידן קרקואה והסיפור "עולם חדש תחת דום".
Wolverines Vol.1 #1-20 (ינואר-יוני 2015) - סדרה חדשה שהחלה בעקבות "מותו של וולברין", ובה קבוצת נשק אקס המשיכה את מורשתו.
Wolverine Vol.8 (ספטמבר 2024 ואילך) - הרצה מחודשת של סדרת הסולו כחלק מכותרי אקס-מן: מתוך האפר שלאחר סוף עידן קרקואה.
Storm Vol.5 (אוקטובר 2024 ואילך) - הרצה מחודשת של סדרת הסולו כחלק מכותרי אקס-מן: מתוך האפר שלאחר סוף עידן קרקואה.
Magik Vol.2 (ינואר 2025 ואילך)
Mystique Vol.2 #1-5 (אוקטובר 2024-פברואר 2025) - הרצה מחודשת של סדרת הסולו כחלק מכותרי אקס-מן: מתוך האפר שלאחר סוף עידן קרקואה.
All-New Wolverine Vol.1 #1-35 (נובמבר 2015-מאי 2018) - הרצה חדשה בהרצת "מארוול החדשה והשונה" שבה לורה קיני נטלה את זהותו של וולברין לאחר מותו.
Psylocke Vol.1 #1-4 (נובמבר 2009-פברואר 2010) - כרך ראשון בסדרת הסולו של פסיילוק, בה מככבת בטסי בראדוק.
Psylocke Vol.2 (נובמבר 2024 ואילך) - הרצה מחודשת של סדרת הסולו כחלק מכותרי אקס-מן: מתוך האפר שלאחר סוף עידן קרקואה, ובה מככבת קוואנון כפסיילוק החדשה.
Phoenix Vol.1 (יולי 2024 ואילך) - סדרת סולו חדשה בכתיבתה של סטפני פיליפס, שמפגישה את ג'ין גריי שוב עם כוח הפניקס.
Powers of X #1-6 (ספטמבר-דצמבר 2019) - מיני-סדרה שרצה במקביל ל-House of X, וחשפה את העבר, ההווה והעתיד של גזע המוטאנטים.
House of X #1-6 (ספטמבר-דצמבר 2019) - מיני-סדרה תחת כתיבתו של ג'ונתן היקמן ("אינסופיות"), שבה פרופסור אקס חושף בפני העולם את תוכניתו הגדולה אודות גזע המוטאנטים.
Knights of X #1-5 (יוני-אוקטובר 2022) - מיני-סדרה בכתיבתה של טיני הווארד, המערבת את עולם האקס-מן בעולמות של פנטזיה אפית ופולקלור.
קפטן בריטניה מרכיבה קבוצה חדשה במלחמה נגד מרלין והמלך ארתור המרושעים.
A.X.E: Judgment Day #1-6 (ספטמבר-דצמבר 2022) - מיני-סדרה בכתיבתו של קירון גלן שמביאה קרוסאובר בין קבוצות האקס-מן, האוונג'רס והנצחיים אודות מציאת הפרוטוקולים לתחייה מחודשת של מוטאנטים.
Sins of Sinister Vol.1 (ינואר-אפריל 2023) - סדרה חדשה בכתיבתו של גילן שהמשיכה את מאורעות Immortal X-Men והביאה את מזימתו של מיסטר סיניסטר לסדר עולמי אימתי חדש שיגרום לעידן אפוקליפס להיראות כמו חופשה.
Sentinels Vol.1 #1-5 (אוקטובר 2024-פברואר 2025) - דור חדש של סנטינלים מגיע, כחלק מכותרי אקס-מן: מתוך האפר שלאחר סוף עידן קרקואה.
קשתות סיפור The Dark Phoenix Saga (ינואר-אוקטובר 1980)
House of M (יוני-נובמבר 2005)
Death of X (אוקטובר-נובמבר 2016)
Age of X-Man (פברואר-יולי 2019)
X of Swords (ספטמבר-נובמבר 2020)
בשנות השישים התפרסמו מספר סיפורים של האקס-מן, תחת השם "הבלתי מנוצחים", במגזין הקומיקס "בוקי".
קומיקס של אקס-מן מתורגם לעברית יצא בין השנים 1997–1999 על ידי חברת "קונטקט פוינט", בסך הכול פורסמו 23 חוברות בעברית.
ב-2000 פורסמו בעברית על ידי הוצאת "ידיעות אחרונות" החוברות שמהוות המשך/הקדמה לעלילת סרט האקס מן הראשון שיצא באותה תקופה בארץ.
אקס-אן-פרובאנס היא עיר בדרום צרפת, בירתה ההיסטורית של הפרובינקיה הרומית פרובאנס ושל חבל העבר בשם זה, כיום חלק מחבל פרובאנס-אלפ-קוט ד'אזור.
העיר נמצאת כ-30 ק"מ מצפון למרסיי, במחוז שפך הרון, ואוכלוסייתה מונה 140,100 נפש (2005).
העיר נוסדה בשנת 122 לפנה"ס בידי הקונסול הרומי סקסטיוס קלווינוס, כמחנה צבאי להגנת הדרך בין עיר הנמל מסליה (כיום מרסיי) לרומא.
בשל המעיינות החמים במקום, נתן לו סקסטיוס את השם Aquæ Sextiæ – מי סקסטיוס.
במאה ה-12 הייתה העיר למרכז של השכלה ואמנות.
החל מ-1487 שלט הכתר הצרפתי באקס, יחד עם יתר שטחי פרובאנס שסופחה לצרפת.
ב-1502 הקים מלך צרפת לואי השנים עשר, את הפרלמנט של פרובאנס בעיר, שפעל עד המהפכה הצרפתית ב-1789.
באקס-אן-פרובאנס נולד, התגורר ופעל הצייר הפוסט-אימפרסיוניסטי פול סזאן, מגדולי האמנים המודרניסטים.
סזאן גם קבור בעיר, ואתרים רבים בה מנציחים את מורשתו.
כמו כן, נולד בה הבוטנאי ז'וזף פיטון דה טורנפור.
בתקופת מלחמת העולם השנייה מספר אמנים יהודים, לרבות אנדרה בלונדל, מצאו מקלט בעיר.
אקס-מן הוא זיכיון קולנועי לעולם משותף של חברת ההפצה פוקס המאה ה-20 המאגד סדרת סרטי גיבורי-על המבוססים על הקומיקס "אקס-מן" של חברת ההוצאה לאור מארוול קומיקס.
עלילתה של סדרת הסרטים מגוללת את סיפורם של המוטאנטים, גזע של בני אדם בעלי מוטציות המעניקות להם כוחות-על ויכולות מיוחדות.
המוטאנט נלחמים נגד שלילת זכות קיומם כתוצאה מחריגותם והפחד שהם מעוררים באנשים הרגילים.
בסכסוך זה, עומדים שני צדדים — האקס-מן של צ'ארלס אקסבייר, הדוגלים בדו-קיום ונלחמים להגן על אלה שפוחדים מהם ושונאים אותם; ואחוות המוטאנטים של מגנטו, שאינם מאמינים בדו-קיום בין בני אדם "רגילים" לבין המוטאנטים ושואפים לעליונות הגזע המוטאנטי ומחרחרים מלחמה.
לעיתים, הקבוצות השונות נאלצות לשתף פעולה זו עם זו על מנת למנוע את כיליון העולם או את השמדת המוטאנטים.
פרט לכך, סרטי ספין אוף שונים מתמקדים בקורותיהן של דמויות מסוימות בצורה ביוגרפית מבלי להתקשר בהכרח לעלילה המרכזית.
נכון לנובמבר 2020, הסדרה כוללת שלושה עשר סרטים.
לפי האתר "Box Office Mojo", הזיכיון הוא השביעי בהכנסותיו ברשימת הזיכיונות שוברי הקופות הגדולים בכל הזמנים.
לורן שולר דונר משמשת כמפיקה הראשית מאז הסרט הראשון, כשאליה הצטרף סיימון קינברג בסרט השביעי.
תהליך הפיתוח לסרט הראשון בסדרת הסרטים התחיל עוד בשנת 1989, כאשר סטן לי וכריס קלרמונט ביקשו לעבד את הקומיקס לקולנוע בעזרתם של גורמים שונים כג'יימס קמרון, אולפני קרולקו, וסרטי קולומביה.
בעקבות הצלחת סדרת האנימציה של האקס-מן משנת 1992, שבהפקתו של אבי ארד, רכשו פוקס המאה ה-20 ולורן שולר דונר בשנת 1994 את הזכויות לסרט, אשר יצא ב-14 ביולי 2000 בבימויו של בריאן סינגר ולפי תסריט של דייוויד הייטר.
סרט הקולנוע נעשה בתקציב של 75 מיליון דולר וזכה לסכום הכנסות כולל של מעל 296 מיליון דולר.
הוא היה מועמד ל-10 פרסי סאטורן, מתוכם זכה בקטגוריות סרט המדע בדיוני הטוב ביותר לשנת 2000, הבימוי, הכתיבה, עיצוב התלבושות, שחקן ראשי (יו ג'קמן) ושחקנית משנה (רבקה רומיין).
עוד היה מועמד לפרס הוגו.
לפי אתר הביקורות Rotten Tomatoes, 82% מתוך 152 ביקורות היו חיוביות על היותו נאמן לקומיקס, אם כי הוא מתרכז יותר מדי בדמותו של וולברין.
הסרט מציג את דמויותיהם של וולברין ושל רוג, אשר נקלעים לאמצעו של עימות בין קבוצת האקס-מן של אקסבייר לבין אחוות המוטאנטים של מגנטו.
מגנטו מתכנן להפוך את מנהיגי העולם למוטאנטים במהלך פסגת שלום בעזרת מכונה ולהוביל באמצעות כך לקבלתם של המוטאנטים בפומבי.
אולם, אקסבייר מבין שאילוץ המוטציה על בני אדם רגילים יוביל למותם ושולח את האקס-מן לעצור אותו.
סרט ההמשך יצא ב-2 במאי 2003 בבימויו של סינגר, לפי תסריט משולב של סינגר, הייטר וזאק פן.
הוא נעשה בתקציב של 110 מיליון דולר וזכה לסכום הכנסות כולל של מעל 407 מיליון דולר.
הסרט היה מועמד לשמונה פרסי סאטורן, בין היתר, מתוכם זכה בקטגוריית סרט המדע בדיוני הטוב ביותר.
בהתבסס על 215 ביקורות באתר Rotten Tomatoes, 87% מתוכן היו חיוביות.
כמו קודמו, הסרט היה מועמד לפרס הוגו.
הסרט מבוסס בחלקו על הרומן הגרפי "אקס-מן: האל אוהב, האדם הורג", ומביא לשיתוף פעולה בין מגנטו לחבורת האקס-מן נגד אויב משותף, הקולונל ויליאם סטרייקר, המוביל מתקפה כוללת נגד המוטאנטים.
הסרט מביא רמזים לכך שסטרייקר היה אחראי לניסויים שנערכו בוולברין (עלילה שמוסברת ב-"אקס-מן המקור: וולברין" וכן ב-"אקס-מן: אפוקליפסה").
הסרט השלישי יצא ב-26 במאי 2006 בבימויו של ברט ראטנר, לפי תסריט מאת סיימון קינברג וזאק פן, ומבוסס בחלקו על שתי קשתות סיפור - "אקס-מן: סאגת הפניקס האפלה" ו"אקס-מן: מחוננים".
הסרט נעשה בתקציב של 210 מיליון דולר וזכה לסכום הכנסות כולל של מעל 459 מיליון דולר.
הסרט היה מועמד לשישה פרסי סאטורן, מתוכם זכה בקטגוריית שחקנית המשנה (פמקה ינסן).
בהתבסס על 227 ביקורות באתר Rotten Tomatoes, 57% מתוכן היו חיוביות, כאשר נמתחה ביקורת שלילית על איכותו של הסרט יחסית לשני קודמיו.
חברת תרופות מפתחת "תרופה" לגן המוטאנטי, מה שמעורר מחלוקת בקהילת המוטאנטים.
מגנטו מכריז על מלחמה בבני האדם ומחזיק בנשק משלו - הפניקס, שהיא למעשה חברת האקס-מן לשעבר ג'ין גריי אשר חזרה לחיים.
לאחר שפניקס הורגת את סייקלופס ואת פרופסור אקסבייר, מתחולל קרב אחרון בין האקס-מן לאחוות המוטאנטים, ווולברין חייב להכיר בעובדה שכדי לעצור את האישה שאותה הוא אוהב, הוא חייב להרוג אותה.
סרט פריקוול יצא ב-1 במאי 2009 בבימויו של גאווין הוד ובהפקתם המשולבת של סטן לי, יו ג'קמן, ריצ'רד דונר, לורן שולר דונר, ראלף וינטר ופיטר מקדונלד בין היתר.
הסרט נעשה בתקציב של 150 מיליון דולר וזכה לסכום הכנסות כולל של מעל 371 מיליון דולר.
לפי אתר הביקורות Rotten Tomatoes, 37% מתוך 245 ביקורות היו חיוביות.
עלילת הסרט מביאה את ההיסטוריה המוקדמת של לוגאן האולט, המוטאנט שעתיד להיקרא "וולברין", לפני הצטרפותו לקבוצת האקס-מן וחייו עם אחיו החורג ויקטור קריד.
השניים מצטרפים לצוות אקס של קולונל ויליאם סטרייקר, ונלחמים יחד נגד איומים שונים עד אשר לוגאן מתנדב להשתתף בניסוי של נשק אקס, ובו מושתל לו שלד האדמנטיום הבלתי שביר.
הסרט "אקס-מן: ההתחלה" פותח טרילוגיה חדשה של סרטי אקס-מן, שלמעט ליהוק של אותם שחקנים כמו בסרטים המקוריים בתור האקס-מן המבוגרים, מבטלת את האירועים שהתרחשו בסרטים המקוריים, ובפרט דמויות רבות שנהרגו בסרט אקס-מן: המפלט האחרון הושבו לחיים.
הסרט מכין את הקרקע לביטול אירועי היקום של אקס-מן בסרטים הקודמים, שיתרחש ב"אקס-מן: העתיד שהיה", ולכן הטרילוגיה החדשה מהווה מעין אתחול של הזיכיון, אף על פי שהאירועים בשני החלקים קשורים זה בזה, ושני גיבורים מודעים לשני קווי הזמן - וולברין, שחי את שניהם, ואקסבייר, ששמע ממנו את כל הסיפור.
עלילת הסרט מתרחשת בשנות ה-60 של המאה ה-20. היא מתמקדת בחשיפה הראשונית של גזע המוטאנטים למין האנושי, כאשר הם לוקחים חלק במשבר הטילים בקובה.
כמו כן היא עוקבת אחר צ'ארלס אקסבייר (המגולם על ידי ג'יימס מק'אבוי) ואריק לנשר (המגולם על ידי מייקל פסבנדר) כאשר היו חברים בשנות צעירותם ולפני שעמדו משני צידי המתרס כאויבים.
נבלי-העל בסרט הם חברי מועדון הלפייר, כאשר ביניהם נמנים סבסטיאן שו (המגולם על ידי קווין בייקון) ואמה פרוסט (המגולמת על ידי ג'נוארי ג'ונס).
בצוות האקס-מן, ניקולס הולט מגלם את האנק מק'קוי, לפני שהפך למוטנט בעל פרווה כחולה.
לוקאס טיל מגלם את אלכס סאמרס, אחיו של סקוט סאמרס.
ג'ניפר לורנס מגלמת את מיסטיק.
קיילב לנדרי ג'ונס מגלם את באנשי.
זואי קרביץ מגלמת את אנג'ל סלבדור.
אוליבר פלאט מגלם סוכן CIA שנעזר במוטנטים כדי לעצור את משבר הטילים.
בנוסף, מופיעים בסרט זה יו ג'קמן ורבקה רומיין בתפקידי אורח כוולברין ומיסטיק הבוגרת.